fi fi fi fi en fi fr fi tr fi fi fi ru fi en fi fi fi fi fi fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi pl fi es fi fi it cs en fi fi cs it et it fi fi es fi en fi fi et nl fi fi pt es it en it fi it sv en es fi en en sv fi fr en fi fi fi fi fi fi fi fi en fi fi fi fi en fi fi en fi fi en fi en en tr eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi en fi en fi fi et fi
huhtikuu 2020 – Etelä-Vantaan Shakki ry – EtVaS
FM Jari Järvenpää voitti EtVaS kevätturnauksen!
EtVaSin kevätturnaus 2020 pelattiin 26.4.2020 poikkeuksellisesti nopean shakin turnauksena chess.com:issa. Seitsemän kierroksen turnaukseen 10+5″ ajoilla osallistui yhteensä 35 pelaajaa, sekä mestareita, harrastajia että lahjakkaita junioreita.
Turnauksessa nähtiin paljon vauhdikkaita pelejä, jotka löytyvät myös jälkikäteen chess.com:ista sekä oheisesta pgn-tiedostosta. Tässä muutamia valikoituja tilanteita turnauksen kärkisijoitusten kannalta tärkeistä tai muuten mielenkiintoisista peleistä.
Järvenpää-Sorvari (7. kierros). Järvenpää tarvitsi voiton viimeisessä pelissä varmistaakseen vähintään jaetun turnausvoiton. Tässä asemassa hän löysi vahvan siirron e5!, ja peli jatkui dxe5, fxe5, Dxd4, Re4, Db6, exf6, gxf6 Dg4+, Kh8, Rxf6 ja musta luovutti.
Viidennen kierroksen pelissä Blinkov-Di Candia pelattiin varsinaista hurlumhei-shakkia, jossa etu vaihteli puolelta toiselle keskipelissä lukuisia kertoja. Lopulta mustilla pelannut Di Candia onnistui stabiloimaan pelin täysin voittavaksi loppupeliksi, kunnes kuvan asemassa siirto Th6 antoi valkealle ensin mahdollisuuden tasapeliin, ja kun peli jatkui Td1+, Kc8, c6, h1D, b7, Kc7, Td7+, Kb8, Td8+, Kc7, b8DX, veikin valkea koko pisteen ja mustan vaivalla hankittu uusi daami jäi vain statistiksi tarkkailemaan peliä h1-ruudusta.
Turnauksen parhaan nuoren palkinnon voittanut Aku Salonen sai kuudennella kierroksella vastaansa vahvasti pelanneen Jussi Hämäläisen. Lähes 600 selopisteen erosta huolimatta Salonen onnistui pitämään tasapelin pelissä jossa asema oli ajoittain äärimmäisen sekava, kuten kuvan esimerkki osoittaa.
Kuudennen kierroksen maratonpelissä (143 siirtoa!) Teemu Vihinen ja Jan Ristoja päätyivät loppupeliin jossa Ristojalla oli lähetti, ratsu ja sotilas Vihisen lähettiä ja sotilasta vastaan, joka koneen arvion mukaan on mustan voitto. Asemaa hierottiin pitkään ja valkea onnistuikin pääsemään asemaan joka on (jälleen koneen mukaan) pidettävissä tasapelinä. Valkea kuitenkin ”unohti” sotilaansa suojaamisen, ja päätti sen jälkeen uhkapelata itsensä legendaariseen lähetti ja ratsu vastaan kuningas -loppupeliin. Mustilla pelannut Ristoja kuitenkin osoitti erinomaisen vahvaa tekniikkaa ja teki valkeasta matin hyvin määrätietoisesti.
Turnauksen lopullinen tulostaulukko löytyy sekä tästä alta, että myös täydellisenä lisätietoineen ja peleineen chess.com:ista.
EtVaS kiittää kaikki osallistujia ja toivottaa hyvää shakkikevättä!
EtVaS kevätturnaus sunnuntaina 26.4.2020 chess.com:issa
EtVaS järjestää perinteisen kevätturnauksen poikkeuksellisesti nopean shakin nettiturnauksena sunnuntaina 26.4. klo 10 alkaen.
Turnaus pelataan chess.com:issa 10 min + 5 sek ajoilla seitsemän kierroksen vajaakierrosturnauksena yhdessä ryhmässä.
Turnaus sopii sekä mestareille, harrastajille että junioreille, kaikille on tarjolla runsaasti hyviä pelejä ja vastustajia! Toivotamme pelaajat myös eri puolilta Suomea tervetulleeksi mukaan!
1. Vapaalippu EtVaSin mestareiden täyskierrosturnaukseen (arvo 50e)
2. 50% alennus EtVaSin mestareiden täyskierrosturnaukseen (arvo 25e)
3. 50% alennus EtVaSin mestareiden täyskierrosturnaukseen (arvo 25e)
Paras nuori (alle 18v, alle 2200 selo): Vapaalippu EtVaSin mestareiden täyskierrosturnaukseen (arvo 50e)
(Huom: Palkinnon voi lunastaa seuraavassa järjestettävässä turnauksessa, mahdollisesti jo tulevana syksynä. Turnaus järjestetään pääkaupunkiseudulla. Palkinnon voi luovuttaa halutessaan eteenpäin toiselle pelaajalle.)
Ilmoittautumiset sähköpostitse etvas@shakki.net viimeistään lauantaina 25.4. Ilmoittautumisen yhteydessä mainittava pelaajan nimi sekä chess.com käyttäjätunnus.
Osallistujien tulee liittyä chess.com:issa ”EtVaS kevätturnaus 2020” -kerhoon sähköposti-ilmoittautumisen jälkeen. Pelaajan oikea nimi tulee näkyä chess.com käyttäjätiedoissa. Anonyymit pelaajat eivät voi osallistua turnaukseen. Tarvittaessa voit luoda uuden käyttäjätunnuksen tätä turnausta varten. Tarkoituksena on korostaa yhteisöllisyyttä näinä aikoina kun emme pääse pelaamaan yhdessä lautojen ääressä.
Ilmoittautuminen turnaukseen aukeaa chess.com:issa tuntia ennen turnauksen alkua eli klo 9:00. Turnaus käynnistyy automaattisesti klo 10, myöhässä paikalle saapuneet pääsevät mukaan seuraavalle alkavalle kierrokselle.
Turnaus pelataan normaalien chess.com turnaussääntöjen puitteissa.
Tietokoneiden, tietokantojen, kirjojen ja muiden apuvälineiden käyttö on kielletty, eli pelataan kuten normaalissa turnauksessakin pelattaisiin. Epäilyt väärinkäytöksistä voi ilmoittaa turnauksen järjestäjälle osoitteeseen etvas@shakki.net.
Mahdollisten yhteysongelmien tai chess.com serveriongelmien sattuessa toimimme kuten chess.com automaattisesti määrää. Emme valitettavasti voi käsitellä ja huomioida pelaajien protesteja näissä tapauksissa turnauksen aikana.
FM Erik Rönkä (2294)
FM Jari Järvenpää (2290)
FM Henri Koskinen (2256)
FM Heikki Salo (2246)
FM Jan Ristoja (2232)
M Pavel Blinkov (2283)
M Jere Lindholm (2238)
M Teemu Vihinen (2169)
Roberto Di Candia (1971)
SSON Islannista voitti ensimmäisen pohjoismaiden seurajoukkueiden nettiturnauksen, EtVaS myös vahvasti mukana
Pääsiäisviikonloppuna pelattiin chess.com:issa pohjoismaisille seurajoukkueille tarkoitettu turnaus kuusihenkisin joukkuein 10+2″ ajoilla. Turnauksessa oli mukana yhteensä 67 joukkuetta ja yli 600 pelaajaa, mikä yllätti sekä järjestäjät että muut osallistujat erittäin positiivisesti. Tämän lisäksi turnauksen taso oli erittäin korkea, kun mukana oli jopa useita suurmestareita jopa maailman 50 parhaan joukosta.
Turnauksen voiton vei lopulta ykkösrankattu islantilainen SSON, jonka riveissä pelasi islantilaisten suurmestareiden lisäksi mm. Anrey Esipenko (ELO 2682, maailman #51 ja nuorten #2), Anton Demchenko (ELO 2641, maailman #119), Mikhail Antipov (FIDE rapid 2663) sekä Semyon Lomasov (ELO 2528, maailman nuorten #10). Toiseksi sijoittui niinikään islantilainen Víkingaklúbburinn, ja kolmanneksi norjalainen OSS.
EtVaS osallistui turnaukseen vahvalla kokoonpanolla, kun mukaan lähti FM Erik Rönkä, WIM FM Johanna Paasikangas-Tella, FM Tero Kokkila, FM Heikki Salo, FM Henri Koskinen, Jere Lindholm, Teemu Vihinen, Daniel Buselli, Eino Pölkki, Taneli Lallukka, henkisenä valmentajana toiminut Seppo Kinnunen sekä joukkueen kapteenina toiminut Juha Patosalmi. Alkurankingin perusteella EtVaS kuului selkeästi turnauksen ylempään puoliskoon, ja loppusijoitus 22:s oli varsin kohtuullinen saavutus tässä kovassa seurassa. Vielä ennen kahta viimeistä kierrosta EtVaS oli taulukon kärkisijoilla, ja saikin kuudennella kierroksella vastaansa turnauksen lopulta voittaneen SSON:in suurmestarit. Viimeisellä kierroksella MatSK oli EtVaSia vahvempi ja nousi parhaana suomalaisjoukkueena loppusijoituksissa seitsemänneksi.
Turnauksen pelit löytyvät chess.com:ista tämän linkin avulla.
Täydelliset tulokset löytyvät chess-resultsista. Huomaa että pelaajien nimet eivät ole päivitetty chess-resultsiin, eli todelliset kokoonpanot näkyvät ainoastaan chess.com:issa.
Erik Röngän mainiot striimit omista peleistä sekä tuoreet kommentit pelien päätyttyä löytyvät Erikin twitch-kanavalta.
Turnaus oli selvästi suuri menestys ja herätti paljon innostusta ja positiivista säpinää osallistujien keskuudessa, mistä kertoo myös aktiivinen keskustelu kapteenien kesken turnauksen aikana. Tästä rohkaistuneena uskallamme luvata myös EtVaSin puolesta jotain uutta lähiaikoina nettiturnausrintamalla. Pysy kuulolla!
Koronaviruksen keskeyttämä kandidaattiturnaus on FIDE:n 1.4.2020 tekemällä päätöksellä päätetty pelata loppuun kirjeshakkina. Turnaus jatkuu välittömästi, ja pelaajille on jo toimitettu tarvittavat postikortit ja -merkit turnauksen toisen puolikkaan käynnistämiseksi.
FIDE:n tiedottaja April Fools kommentoi tilannetta: ”Turnauksen keskeyttäminen oli valitettava mutta välttämätön ratkaisu pelaajien turvallisuuden takaamiseksi. Vallitseva tilanne ei tule sallimaan lähishakkia vielä pitkään aikaan, joten olemme yhdessä pelaajien kanssa päättäneet että turnaus jatkuu ilman lähikontaktia muiden pelaajien ja ulkomaailman kanssa. Lajimme hienosta historiasta löytyy onneksi valmis ja hyväksi havaittu pelimuoto joka mahdollistaa turnauksen jatkumisen. Kirjeshakki on mitä mainioin tapa ratkaista pelaajien paremmuus ja löytää haastaja tulevaan MM-otteluun.”
Turnauksen osallistujat ovat ottaneet päätöksen ilolla vastaan. Turnausta johtava Maxime Vachier-Aprillia kommentoi: ”Me pelaajat haluamme pelata shakkia. Tänään julkaistu päätös on hieno mahdollisuus saattaa turnaus päätökseen. Kirjeshakki on upea pelimuoto ja varmistaa sen että paras pelaaja pääsee lopulta haastamaan Magnus Carlsenin seuraavassa MM-ottelussa joskus vuonna 2026. Näiden tulevien vuosien aikana myös koteihinsa suljettu shakkiyleisö pääsee nauttimaan korkealaatuisesta kilpailusta hyvän shampanjan kanssa kaikessa rauhassa!”
Turnausta johtava Vachier-Aprillia on syystäkin iloinen!
Kilpailusta viime hetkellä pois jäänyt Teimour Radjabov ei kuitenkaan ole ollut tyytyväinen kandidaattiturnauksen uuteen käänteeseen. Hän kommentoi Etelä-Vantaan Shakin reportterille lähettämässään nimettömässä viestissä seuraavasti: ”En hyväksy turnauksen jatkamista missään olosuhteissa. Turnausta ei olisi pitänyt milloinkaan aloittaa, jatkaa tai lopettaa. Minun olisi pitänyt olla mukana, ja kaikkien muiden pysyä kotona. Olen jo käynnistänyt ansaitsemani MM-ottelun lähettämällä ensimmäisen siirtoni kirjeessä Magnus Carlsenille. En ole vielä saanut hänen vastaustaan, mutta uskon että se tulee hetkenä minä hyvänsä.” Kysyttäessä, mitä terveisiä Radjabov lähettää hänet turnauksessa korvanneelle Vachier-Aprillialle, hän kommentoi: ”Minun puolestani hän voi syödä silliä ja juoda ranskalaista kuravettä päälle seuraavat kuusi vuotta!” EtVaS toivottaa Radjaboville onnea otteluun!
Teimour Radjabov ilmeisen tyytymättömänä FIDEn tuoreeseen ratkaisuun
Jäämme jännityksellä odottamaan pelien käynnistymistä. EtVaS raportoi turnauksen etenemisestä noin kerran vuodessa tällä kanavalla. Pysykää kuulolla ja pysykää terveinä!
Etelä-Vantaan Shakki ry - EtVaS
Already have a WordPress.com account? Log in now.
Etelä-Vantaan Shakki ry - EtVaS